joelniklaus/EU_Wikipedias huggingface dataset:
Malësi e Madhen piirikunta

Malësi e Madhen piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 897 neliökilometriä ja vuoden 2001 väestönlaskennassa siellä oli 36 770 asukasta. 

Piirikuntaan kuuluivat seuraavat kunnat: Gruemirë, Kastrat, Kelmend, Koplik, Qendër ja Shkrel. Pääkaupunkina toimi Koplik.

Lähteet 

Albanian piirikunnat
Willow – suuri seikkailu

Willow on vuonna 1988 ensi-iltansa saanut yhdysvaltalainen fantasiaelokuva. Elokuvan on ohjannut Ron Howard ja se perustuu George Lucasin tarinaan, jonka piti alun perin olla mukaelma J.R.R. Tolkienin fantasiakirjallisuuden klassikkoteoksesta Hobitti eli sinne ja takaisin. Elokuvan musiikin on säveltänyt James Horner. Elokuva on myös tehnyt ennätyksen erikoistehosteiden saralla: Willow sisältää elokuvahistorian ensimmäisen saumattoman muodonmuutoksen.

Lyhytkasvuinen Warwick Davis esittää elokuvan päähenkilöä ja sankaria. Willow on maanviljelijä, joka joutuu vasten tahtoaan suojelemaan hyvin erityistä prinsessavauvaa taistelussa pahaa kuningatarta vastaan. Elokuvan tarina sisältää monia miekka ja magia -fantasiakirjallisuudelle tyypillisiä piirteitä.

Näyttelijät

Lähteet

Aiheesta muualla
 
 
 

Ron Howardin ohjaamat elokuvat
Yhdysvaltalaiset fantasiaelokuvat
Vuoden 1988 yhdysvaltalaiset elokuvat
Grim Arts of Melancholy


Grim Arts of Melancholy on Baptismin kolmas albumi. Se julkaistiin 4. helmikuuta 2008, julkaisija on Northern Heritage. Vuonna 2009 albumista julkaistiin myös 666:n kappaleen rajoitettu vinyylipainos.

Kappaleet 

Vinyylipainoksen bonuskappaleet
In the Morning's Cold Arms
Morbid Wings of Sathanas / Malicious Rites (live)

Lähteet

Aiheesta muualla 
 

Baptismin albumit
Vuoden 2008 albumit
Magnum Music

Magnum Music Oy on MagnumLive Oy:n levymerkki, joka kustantaa ja julkaisee kotimaista musiikkia. Magnum Music on keskittynyt erityisesti suomalaiseen musiikkiin. Magnum Musicin verkkokauppa on Extrashop.

Toiminta 
Magnum Music kuuluu Magnum-viihdekonserniin. Muut Magnum-konsernin yritykset ovat:
 Magnum Live Oy: ohjelma- ja tapahtumatoimisto.
 RMC Light&Sound Oy: tapahtumien tekninen toteuttaja, valo-, ääni-, kuva- ja lavatekniikka.
 Lakeus Sound Oy

Levy-yhtiö Magnum Music on tuottanut mm. äänilevyt:
 Amadeus Lundberg: Puhu minulle rakkaudesta
 Amadeus Lundberg: Vain rakkaus
 Saija Tuupanen: On onni siinä
 Tommi Soidinmäki: Yhdeksäs elämä
 Parhaat-kokoelmat: Finlanders, Taikakuu, Sinitaivas, Souvarit, Syke
 Teuvo Oinas: Tähtiä täynnä
 Sinitaivas: Totta ja kaunista
 Kai Jämsä: Yksi mua vain odottaa
 Kuunkuiskaajat: Suomen Euroviisuvoittaja 2010
 Jukka Lampela: Sun luo
 Pekkaniskan Pojat: Tanssimusiikkia, Ystävälle, Keinuvat kengät
 Kari Vepsä: Nyt on tanssin aika 
 Arja Koriseva: Nauran ja rakastan 
ja useita muita.

Lähteet

Aiheesta muualla 
 MagnumLive Oy:n sivusto
 Extrashop

Suomalaiset levymerkit
Suomalaiset yritykset
Kirurginen sairaala (Helsinki)

Helsingin Kirurginen sairaala (), josta usein käytetään lyhyempää nimeä Kirurgi () tai lempinimeä Kirra, on Helsingin Ullanlinnassa Tähtitorninmäen puistoalueen reunassa, Kasarmikadun varrella sijaitseva sairaala. Vuonna 1888 valmistunut sairaala kuuluu hallinnollisesti Helsingin yliopistolliseen keskussairaalaan ja edustaa 1800-luvun lopun uusklassismia.

Suuresta sairaalan tarpeesta johtuen kaupunki luovutti tontin sairaalaa varten korvauksetta. Sairaalan ensimmäiset suunnitelmat teki Hampus Dalström 1870-luvun puolessa välissä. Ne eivät kuitenkaan tyydyttäneet lääkäripiirejä, joten senaatti julisti vuonna 1877 suuren arkkitehtuurikilpailun, jonka voitti sveitsiläinen Sigismund Rangier. Lisäksi lunastettiin Ludwig Bohnstedtin ja Ernst Jacobssonin suunnitelmat. Rakennuksen rakennustoimikunta ei kuitenkaan pitänyt suunnitelmia toteuttamiskelpoisina, vaan se rupesi yhdistelemään elementtejä eri kilpailutöistä Dahlströmin ja Frans Sjöströmin johdolla. Sjöstromin työtä jatkoi tämän kuoltua Helge Rancken, ja lopulliset Sjöstromin nimissä olleet piirustukset vahvistettiin vuonna 1885. Rakennustyöt aloitettiin vuonna 1886 ja ne valmistuivat 1888.

Sairaalaan on myöhemmin rakennettu lisärakennuksia, muun muassa vuonna 1973 valmistunut päivystysosasto, jonka suunnittelivat Eija ja Olli Saijonmaa. Sen yhteydessä oli myös helikopterikenttä.

Päivystystoiminta sairaalassa loppui vuonna 1994 ja helikopterikenttä purettiin muutostöiden yhteydessä vuonna 2010. Vuonna 2015 päivystystoiminta sairaalassa alkoi uudelleen, kun Korva-, nenä- ja kurkkutautien päivystyspoliklinikka siirtyi evakkoon Silmä-korvasairaalasta.

Nykyisin sairaalassa toimii muun muassa Korvaklinikka lukuun ottamatta Foniatrian poliklinikkaa, joka on Rubik kiinteistössä Maistraatinportilla 2, 6 krs:ssa.

Nimi Kirurgi (Kirurgen) on käytössä myös lähellä sijaitsevan raitiovaunulinja 10:n päätepysäkin nimenä.

HUS keskitti huhtikuussa 2020 koronaviruspandemiapotilaiden hoitoa Kirurgiseen sairaalaan ja se avasi sinne vuodeosaston näille potilaille.  Lisäksi sairaalassa toimi myös koronapotilaiden hoitoa varten avattu teho-osasto. Koronaosasto suljettiin toukokuussa 2021 kun potilaiden määrä lähti laskuun. Kirurgisen sairaalan koronaosastojen avaamisesta uudestaan käynnistyi keskustelu joulukuussa 2021 kun koronapotilaiden määrä lähti jälleen nousuun.

Katso myös 

 Luettelo Suomen sairaaloista
 Kirurgisen sairaalan veistospuisto

Lähteet

Aiheesta muualla 

Sairaalan verkkosivut

Helsingin sairaalat
Ullanlinna
HUS
Suomen 1800-luvulla rakennetut rakennukset ja rakennelmat
Helsingin suojellut rakennukset
HYKS
Jäävuorisalaatti

Jäävuorisalaatti eli amerikansalaatti (Lactuca sativa var. capitata, puhekielessä myös rapea keräsalaatti, jenkkisalaatti) on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat.

Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Salaatti on halkaistava ja huuhdeltava ennen käyttöä. Se säilyy paremmin kuin moni muu salaatti.

Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja.

Jäävuorisalaatti on pehmeälehtisiä lajeja arempi hallalle. Sato korjataan loppukesästä.  

Salaatin nimi on käännöslaina englanninkielisestä nimestä iceberg lettuce. Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.

Lajikkeita
'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'.

Lähteet
  Jäävuorisalaatin koostumus, fineli.fi  
 Istutus ja hoito, puutarha.net

Viitteet 

Salaatit
Seikkailukertomus

Seikkailukertomus on yleisnimitys tarinoille, joissa päähenkilöt kulkevat paikassa, joka poikkeaa heidän tavallisesta asuinympäristöstään. Tyypillisiä tapahtumapaikkoja seikkailulle ovat viidakko, meri, saari tai avaruus. 

Seikkailukirjallisuus
Ritva Wächter

Ritva Tuulikki Wächter (s. 25. huhtikuuta 1941) on vuoden 1961 Miss Suomi. Samana vuonna hän sijoittui Miss Eurooppa -kilpailussa sijalle kuusi ja Miss Maailma -kisassa viidentoista semifinalistin joukkoon. Miss Universum -kilpailussa ei tullut menestystä.

Myöhemmin hän esiintyi elokuvissa Lauantaileikit (1963) ja Naiset (1964). Wächter työskenteli Aero O/Y:n ja Finnairin lentoemäntänä vuosina 1963–2009 ja pitää Helsingissä Penny Lane -vintage-vaateliikettä.

Kenraaliluutnantti Lasse Wächter oli Ritva Wächterin veli.

Lähteet

Aiheesta muualla
 Larsen, Senja: Suomen kaunein ja maailman ennätyksellisin lentoemäntä Finnair Blog, 2009. Arkistoitu.

Miss Suomi -kilpailun voittajat
Suomalaiset elokuvanäyttelijät
Vuonna 1941 syntyneet
Elävät henkilöt
Vire-Normandie

Vire-Normandie on kunta Luoteis-Ranskassa Calvadosin departementissa Normandian alueella.

Historia
Kunta muodostettiin 1. tammikuuta 2016 kun 8 kuntaa Coulonces, Maisoncelles-la-Jourdan, Roullours, Saint-Germain-de-Tallevende-la-Lande-Vaumont, Truttemer-le-Grand, Truttemer-le-Petit, Vaudry ja Vire yhdistyivät.

Lähteet

Aiheesta muualla

Calvadosin kunnat
KS Ada

Klubi Sportiv Ada Velipojë on albanialainen jalkapalloseura, jonka kotikaupunki on Velipojë. Ada pelaa Kategoria e parëssa, joka on Albanian toiseksi korkein sarjataso. Kaudella 2006 – 2007 seura oli sarjan 12. 

Ada
Now You’re Gone – The Album

Now You’re Gone – The Album on Basshunterin vuonna 2008 julkaisema, järjestyksessään neljäs albumi. Albumi sisältää Basshunterin englanninkieliset hitit ”Now You’re Gone” ja ”All I Ever Wanted”.

Albumi nousi Suomen virallisen listan sijalle 35.

Kappaleet 
 Now You’re Gone (feat. DJ Mental Theo's Bazzheadz)
 All I Ever Wanted
 Please Don’t Go
 I Miss You
 Angel in the Night
 In Her Eyes
 Love You More
 Camilla
 Dream Girl
 I Can Walk on Water
 Bass Creator
 Russia privjet

Bonusraidat 
 Boten Anna
 DotA
 Now You're Gone (Fonzerelli Edit)
 All I Ever Wanted (Fonzerelli Edit)

Arvostelut 
 AllMusic: 
 entertainment.ie: 
 Digital Spy: 
 Dome.fi: 
 The Guardian:

Lähteet

Aiheesta muualla 
 Viralliset sivut

Vuoden 2008 albumit
Basshunterin albumit
Virtahepopuolustus

Virtahepopuolustus on avaussysteemi, jossa musta siirtää useita sotilaitaan kuudennelle riville, mutta ei yhtäkään viidennelle. Musta usein siirtää ratsunsa ruutuihin d7 ja e7 sekä sivustoi lähettinsä. Systeemillä syntyy vakaa, mutta passiivinen asema. Mustan strategiaan liittyvät  usein läpimurrot siirroilla c5 ja e5.

Katso myös
Luettelo shakkiavauksista
Luettelo gambiiteista

Lähteet
The Hippopotamus Rises: The Re-emergence of a Chess Opening, Andrew Martin, Batsford Chess, 2005. ISBN 0-7134-8989-8
Play the Hippo 
Hippopotamus chess opening

Aiheesta muualla
Youtube: Unusual Opening: The Hippo! (variation of B06)
Youtube: Unusual Opening: The Hippo Part 2 B06

Avaussysteemit
Han Myung-Woo

Han Myung-Woo (s. 12. marraskuuta 1956) on eteläkorealainen entinen vapaapainija ja olympiavoittaja. Hän voitti kultaa Soulin olympialaisissa 1988 alle 82-kiloisten sarjassa. 

Eteläkorealaiset vapaapainijat
Eteläkorealaiset olympiavoittajat
Vuonna 1956 syntyneet
Elävät henkilöt
Piet Sielck

Piet Sielck (s. 14. marraskuuta 1963) on saksalainen kitaristi ja laulaja. Hän soittaa power metal -yhtyeissä Iron Savior ja Savage Circus. Lisäksi Sielck omistaa Powerhouse-studion Hampurissa.

Ura
Sielck aloitti pianonsoiton kahdeksanvuotiaana. Kymmenen vuoden iässä hän siirtyi soittamaan ensin bassoa ja myöhemmin kitaraa.

Sielckin ensimmäinen yhtye oli hänen Kai Hansenin kanssa perustamansa Gentry. Vuonna 1982 Sielck lähti yhtyeestä ja työskenteli ensin teknikkona ja matkusti sen jälkeen vuodeksi Los Angelesiin. Palattuaan Yhdysvalloista hän aloitti uransa musiikkituottajana. Ensimmäinen albumi, jonka parissa hän työskenteli oli Heading for Tomorrow. Kyseessä oli hänen vanhan ystävänsä Kai Hansenin yhtyeen, Gamma Rayn, esikoisalbumi. Gamma Rayn lisäksi hän on tehnyt yhteistyötä myös mm. Uriah Heepin, Saxonin ja Blind Guardianin kanssa.

Vuonna 1996 Sielck perusti oman yhtyeensä, Iron Saviorin. Yhtyeessä olivat mukana myös Kai Hansen ja Blind Guardianin sen aikainen rumpali Thomen Stauch. Stauch ja Hansen jättivät Iron Saviorin myöhemmin, mutta yhtye on edelleen olemassa.

Vuonna 2004 Sielck liittyi Thomen Stauchin uuteen Savage Circus -yhtyeeseen.

Diskografia

Iron Savior
 Iron Savior (1997)
 Coming Home (single, 1998)
 Unification (1998)
 Interlude (EP, 1999)
 I've Been to Hell (single, 2000)
 Dark Assault (2001)
 Condition Red (2002)
 Battering Ram (2004)
 Megatropolis (2007)
 The Landing (2011)
 Rise of the Hero (2014)
 Titancraft (2016)

Savage Circus
 Dreamland Manor (2005)
 Live in Atlanta (DVD, 2007)

Saksalaiset kitaristit
Saksalaiset laulajat
Vuonna 1963 syntyneet
Elävät henkilöt
Randy Pausch

Randolph Frederick Pausch (23. lokakuuta 1960 Baltimore, Maryland – 25. heinäkuuta 2008 Chesapeake, Virginia) oli yhdysvaltalainen tietotekniikan professori, joka opetti Carnegie Mellon -yliopistossa, Pennsylvanian Pittsburghissa. Hänestä tuli maailmankuulu pidettyään 18. syyskuuta 2007 luennon, joka tuli tunnetuksi nimellä  "The Last Lecture" (). Hän käsitteli siinä omia lapsuudenunelmiansa, unelmien saavuttamista ja arvoja humoristisesti ja rennosti, vaikka hänellä oli vain kuukautta aiemmin todettu tappava haimasyöpä.

Pausch kuoli laajalle levinneeseen haimasyöpään 25. heinäkuuta 2008 Virginiassa perheensä ympäröimänä.

Yhdysvaltalaiset professorit
Yhdysvaltalaiset tietojenkäsittelytieteilijät
Vuonna 1960 syntyneet
Vuonna 2008 kuolleet
Battering Ram


Battering Ram on Iron Saviorin viides studioalbumi, joka julkaistiin 18. kesäkuuta 2004.

Kappaleet

Kokoonpano
 Piet Sielck – laulu, kitara
 Yenz Leonhardt – basso, taustalaulu
 Joachim "Piesel" Küstner – kitara, taustalaulu
 Thomas Nack – rummut, lyömäsoittimet

Arvostelut 
 AllMusic:

Lähteet 

Vuoden 2004 albumit
Iron Saviorin albumit
Materan maakunta

Materan maakunta () on yksi Italian maakunnista. Se sijaitsee Basilicatan alueella Italian eteläosissa rajoittuen kaakossa Joonianmereen.

Materan maakunnan pinta-ala on 3 479 km² ja asukasluku hieman yli 200 000. Maakunta muodostuu 31 kunnasta, pääkaupunki on Matera.

Lähteet

Aiheesta muualla 

Virallinen sivusto
Minnesota Timberwolves

Minnesota Timberwolves on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Minneapolis Minnesotan osavaltiossa ja se pelaa kotiottelunsa Target Center -areenassa. Minnesota Timberwolves kuuluu NBA:n läntisen konferenssin luoteisen divisioonaan yhdessä Denver Nuggetsin, Portland Trail Blazersin,
Oklahoma City Thunderin ja Utah Jazzin kanssa.

Timberwolves pääsi pudotuspeleihin kahdeksana peräkkäisenä vuotena 1997–2004 mutta vain viimeisellä kerralla se eteni ensimmäiseltä kierrokselta jatkoon ja ylsi lopulta konferenssifinaaleihin, joissa se hävisi Los Angeles Lakersille otteluvoitoin 2–4. Seuraavan kerran joukkue pelasi pudotuspeleissä vasta keväällä 2018 ja putosi ensimmäisellä kierroksella jatkosta.

Maineikkaita Timberwolvesia edustaneita pelaajia ovat muun muassa Kevin Garnett, Kevin Love, Sam Cassell, Latrell Sprewell, Christian Laettner, Stephon Marbury, Derrick Rose ja espanjalainen Ricky Rubio.

Jäädytetyt numerot 
 2 Malik Sealy (seurassa 1999–2000)

Päävalmentajat 

 Bill Musselman (1989–1991)
 Jimmy Rodgers (1991–1993)
 Sidney Lowe (1993–1994)
 Bill Blair (1994–1995)
 Flip Saunders (1995–2005, 2014–2015)
 Kevin McHale (2005, 2008–2009)
 Dwane Casey (2005–2007)
 Randy Wittman (2007–2008)
 Kurt Rambis (2009–2011)
 Rick Adelman (2011–2014)
 Sam Mitchell (2015–2016)
 Tom Thibodeau (2016–2019)
 Ryan Saunders (2019–)

Lähteet

Aiheesta muualla 
 Minnesota Timberwolvesin viralliset sivut

NBA-seurat
Yhdysvaltalaiset koripalloseurat
Vuonna 1989 perustetut urheiluseurat
Minnesota
Condition Red


Condition Red on Iron Saviorin neljäs studioalbumi, joka julkaistiin 3. kesäkuuta 2002.

Kappaleet

Living After Midnight (Judas Priest cover, Japanin bonuskappale)

Kokoonpano 
 Piet Sielck – laulu, kitara
 Jan Eckert – basso
 Joachim "Piesel" Küstner – kitara
 Thomas Nack – rummut, lyömäsoittimet
 Andreas Kück – kosketinsoittimet

Arvostelut 
 AllMusic:

Lähteet 

Vuoden 2002 albumit
Iron Saviorin albumit
Focus on the Family

Focus on the Family on yhdysvaltalainen kristilliseen oikeistoon lukeutuva järjestö, jonka perusti James Dobson vuonna 1977. Järjestön päämaja sijaitsee Colorado Springsissä, Coloradon osavaltiossa. Järjestön ydintoimintoihin kuuluvat päivittäiset radiolähetykset, perheneuvonta ja kirjojen, lehtien sekä äänitallenteiden julkaisu. Focus on the Familyn radiolähetysten arvioitu päivittäinen kuulijamäärä on 220 miljoonaa, ja niitä lähettää 6 300 asemaa 164 maassa. Järjestöllä on 1 300 työntekijää.

Järjestö vastustaa homoseksuaalisuutta ja sen alaisuudessa toimii Love Won Out -ohjelma, joka pyrkii eheyttämään homoseksuaaleja heteroiksi.

Vuonna 2008 Focus on the Family pääsi Radio Hall of Fameen.. Homoseksuaaleja edustava truthwinsout.org -järjestö aikoo järjestää protestin virallisen nimeämistilaisuuden yhteydessä 8. marraskuuta 2008.

Lähteet

Aiheesta muualla
Järjestön kotisivut
No-Moo-Lies
Brian Elroy McKinley: Why Focus On The Family is of the Devil

Radio Hall of Fame
Yhdysvaltalaiset kristilliset järjestöt
Ex-gay-liike
Tulejärvi

Tulejärvi sijaitsee 24 kilometriä lounaaseen Tulelaken kaupungista Kalifornian ja Oregonin rajalla Siskiyoun piirikunnassa. Alueella sijaitsi toisen maailmansodan aikaan japanilaisten internointileiri. Alue näytteli suurta osaa modoc-sodassa, ja lähistöllä on Edward Canbyn muistomerkki.

Modokit
Kalifornian järvet
Fredin puolustus

Fredin puolustus on shakkiavaus, jota kuvaavat siirrot
1.e4 f5

Avaus on toiselta nimeltään käänteinen Fromin gambiitti Birdin avauksen muunnelman 1.f4 e5 mukaan. Fredin puolustus sijoittuu ECO-koodistolla koodille B00. Avaus on harvinainen, sillä sitä pidetään heikkona mustalle.

Valkean paras jatko on sotilaan ottaminen siirrolla 2.exf5. Samalla siirto uhkaa shakkia Dh5+. Musta voi joskus sallia tämän pelaamalla 2...Kf7 3.Dh5+ g6 4.fxg6+ Kg7 5.gxh7 Txh7 6.Dg4+ Kh8. Tässä jatkossa musta on uhrannut kaksi sotilasta, mutta saanut kehitysetua. Valkean kannattaa jatkossa pyrkiä vaihtoihin, jolloin kahden sotilaan etu riittää voittoon loppupelissä. Mustan rauhallisempi jatko on 2...Rf6, jolloin valkea voi pitää ylimääräisestä sotilaastaan kiinni pelaamalla d4 ja Ld3. Myös eteneminen g2-g4-g5 on tyypillistä uhaten taas kuningatarshakkia h5:stä.

Katso myös
Luettelo shakkiavauksista
Luettelo gambiiteista

Lähteet
Eco codes 
The Fred Defense 

Shakkiavaukset
Sunža

Sunža (, , ) on Terekiin laskeva 278 kilometriä pitkä joki Pohjois-Ossetia-Alanian, Ingušian ja Tšetšenian tasavaltojen alueella Pohjois-Kaukasiassa Venäjällä. Sunža saa alkunsa Ison Kaukasuksen pohjoisrinteiltä. Joen varrella ovat Nazranin, Karabulakin, Groznyin ja Gümsen kaupungit.

Pohjois-Ossetia-Alanian joet
Ingušian maantiede 
Tšetšenian joet
Terekin vesistö
Ferdinand III (Kastilia)

Ferdinand III Pyhä (24. kesäkuuta 1199/1201 Peleas de Arriba – 30. toukokuuta 1252 Sevilla) oli vuosina 1217–1252 Kastilian ja vuodesta 1230 myös Leónin kuningas. Hän oli yksi Espanjan historian menestyksekkäimmistä hallitsijoista; hän yhdisti Kastilian ja Léonin kruunut pysyvästi ja valloitti lähes kaikki maurien hallitsemat alueet Iberian niemimaalla; ainoastaan Granadan emiraatti eteläisimmässä Espanjassa säilyi. Katolinen kirkko kanonisoi hänet vuonna 1671.

Ferdinand oli Leónin kuninkaan Alfonso IX:n (1171–1230) ja tämän puolison Kastilian kuningattaren Berengerian (1180–1246) poika. Äidin isä oli Kastilian kuningas Alfonso VIII. Ferdinandin äidinpuoleinen isosoisä oli Englannin kuningas Henrik II ja isoisoäiti Elenoora Akvitanialainen. 

Ferdinand meni naimisiin vuonna 1219 prinsessa Beatrizin (esp. nimi Isabella) (1203/5–1235) kanssa. Beatrizin vanhemmat olivat Hohenstaufen suvun herttua Filip Swaabilainen (Philipp von Schwaben) ja Bysantin keisari Isaak II Angeloksen tytär Irene Angelos. Beatrizin isoisä oli pyhän saksalais-roomalaisen keisarikunnan keisari Fredrik I Barbarossa. 

Heillä oli kymmenen lasta:
 Alfonso X Viisas (1221-1284), Kastilian ja Leónin kuningas isänsä jälkeen. Avioliitto Violante de Aragón, Aragonin kuningas Jaime I:n tyttären kanssa.
 Fadrique de Castilla (1224-1277). Teloitettiin veljensä kuningas Alfonson käskystä.
 Fernando de Castilla (1225-1248). Kuoli Sevillan valtauksessa.
 Leonor de Castilla (1226-), kuoli lapsena.
 Berengeria (1228-1279), nunna Santa María la Real de las Huelgasin luostarissa Burgosissa.
 Enrique de Castilla el Senador (1230-1303). Lähettiläänä Roomassa paavi Klemens IV:n luona. 
 Felipe de Castilla (1231-1274), Sevillan arkkipiispa.
 Sancho de Castilla (1233-1261), Toledon ja Sevillan arkkipiispa.
 Manuel de Castilla (1234-1283), lääninherra, señor (Villena, Escalona, Peñafiel, Elche, Santa Olalla, Agreda, Roa, Cuéllar, Chinchilla, Aspe ja Beas). 
 María (1235-1235), kuoli lapsena.

Beatrizin kuoltua Ferdinand meni 1237 uusiin naimisiin ranskalaisen Ponthieun kreivi Simon de Dammartinin ja Ponthieun ja Montreuil'n kreivitär Marien tyttären Jeanne de Dammartinin (n. 1220-1279) kanssa. Alun perin Jeannea oltiin oltu kihlaamassa Englannin kuningas Henrik III:lle, mutta koska Jeannen perintömaat rajoittuivat tai olivat jopa keskellä (Aumale) Englannilta takaisinvallattua Normandiaa, liitto ei ollut poliittisesti viisas.

Heillä oli viisi lasta:
 Fernando de Castilla (1238- n. 1265), Aumalen kreivi ja Montgomeryn paroni.
 Eleonoora Kastilialainen (1241-1290), Ponthieun kreivitär, Englannin kuningas Edward I:n puoliso ja Edward II:n äiti. 
 Luis de Castilla (n. 1243 - n. 1275), Marchenan ja Zuherosin lääninherra, señor.
 Simón de Castilla (1244-). Kuoli lapsena.
 Juan de Castilla (1246-1246). Kuoli heti syntymän jälkeen.

Leónin kuninkaalliset
Kastilian kuninkaalliset
Hallitsijat
Landskrona BoIS


Landskrona Boll- och Idrottssällskap (Landskrona BoIS) on vuonna 1915 perustettu ruotsalainen jalkapalloseura Landskronasta. Se pelaa kaudella 2021 Ruotsin toiseksi korkeimmalla seuratasolla Superettanissa.

Saavutukset 
 Ruotsin cupin voitto 1972
 34 kautta Allsvenskanissa
 54 kautta Ruotsin toiseksi korkeimmalla sarjatasolla (vuonna 2021)
 Suurin voitto: 11–0 IFK Eskilstunaa vastaan 1928
 Yleisöennätys: 18 533 katsojaa karsintaottelussa Degerfors IF:ia vastaan vuonna 1959

Historia 
Landskrona Boll- och Idrottssällskap perustettiin 7. helmikuuta 1915, kun urheiluseurat IFK Landskrona ja Diana yhdistyivät. Seura oli yksi ensimmäisen Allsvenskanin 12 joukkueesta vuonna 1924. Ensimmäisessä Allsvenskanin ottelussaan seura voitti IFK Norrköpingin lukemin 1–0 sunnuntaina 3. elokuuta 1924. Landskrona BoIS päättyi sarjassa kuudennelle sijalle ensimmäisenä vuotena ja säilyi Allsvenskanissa vuoteen 1933 asti. Tämän jälkeen se on pelannut Allsvenskanissa useampaan otteeseen. Vuosina 1970–1980 se pelasi kymmenen peräkkäistä kautta pääsarjassa.

1950-luvun lopussa ja 1960-luvun alussa seuralla oli myös jääkiekkojaosto.

Lähteet

Aiheesta muualla 

 Landskrona BoIS:in viralliset sivut 
 Kannattajayhdistys Black&Whiten sivut 

Ruotsalaiset jalkapalloseurat
Landskronan kunta
Itäintialainen puolustus

Itäintialainen puolustus on shakkiavaus, jota kuvaavat siirrot
1.d4 Rf6
2.Rf3 g6

Avaus on hyvin lähellä kuningasintialaista puolustusta ja monet pitävätkin itäintialaista puolustusta sen muunnelmana. Avaukset erottaa toisistaan se, että tässä valkea ei ole siirtänyt vielä c4, ja säilyttää sitä kautta enemmän vaihtoehtoja jatkoa ajatellen. Siirtämällä c4, avaus muuntuisikin kuningasintialaiseksi. Siirrot 3.Rc3 4.e4 taas muuntaisivat avauksen todennäköisesti Pircin puolustukseksi.

Itäintialainen puolustus ei ole intialainen puolustus, sillä sen omat muunnelmat eivät sisällä valkean siirtoa c4, joka kuuluu normaalisti intialaisiin puolustuksiin. Siksi itäintialainen puolustus voidaan lukea paremminkin puolisuljettuihin peleihin.

Avaus sijoitetaan ECO-koodistolla koodeille A48–A49.

Muunnelmat
Barryn hyökkäys: 3.Rc3
Lontoon systeemi: 3.Lf4
3.Lg5, jolloin tilanne muistuttaa Torren hyökkäystä.
3.c3
3.g3, sivustointimuunnelma

Katso myös
Luettelo shakkiavauksista
Luettelo gambiiteista

Lähteet
Eco Codes (Encyclopedia of Chess Codes)  
Chess Opening Explorer

Shakkiavaukset
Itä-Sarajevo

Itä-Sarajevo () on kaupunki Bosnia-Hertsegovinan toisessa entiteetissä, Serbitasavallassa sijaiten koko liittovaltion ja sen toisen entiteetin Bosnia-Hertsegovinan federaation pääkaupungin, Sarajevon itäpuolella. Vaikka onkin virallisesti kaupunki, Itä-Sarajevo ei ole kovinkaan kaupungistunut alue. Kaupungissa on noin 65 000 asukasta (2008).

Nimi 

Kaupunki tunnettiin aiemmin nimellä Serbi-Sarajevo (), mutta joutui muuttamaan nimensä Bosnia-Hertsegovinan perustuslakituomioistuimen päätöksellä vuonna 2004.

Kaupungin status 

Sarajevon itäisisistä, serbienemmistöisistä osista vuonna 1993 perustettu Itä-Sarajevo oli vuoteen 2009 Serbitasavallan virallinen pääkaupunki, joksi tuli jo vuodesta 1998 pääkaupunkina käytännössä toiminut Banja Luka.

Itä-Sarajevon osat 

Itä-Sarajevo käsittää kuusi kuntaa, jotka ovat:

 Istočna Ilidža ("Itä-Ilidža")
 Istočni Stari Grad ("Itä-Vanhakaupunki")
 Lukavica (aik. Istočno Novo Sarajevo, "Itä- Uusi-Sarajevo")
 Pale
 Sokolac
 Trnovo

Urheilu 

Paikallinen jalkapalloseura, Slavija Istočno Sarajevo pelaa Bosnia-Hertsegovinan ykkösliigassa

Aiheesta muualla 

 Itä-Sarajevon kotisivut   
 Itä-Sarajevon yliopisto 
 Itä-Sarajevon Turistijärjestö   
 Itä-Sarajevon internetportaalit
 Sarajevo-rs.com  
 Srpskosarajevo.com 

Bosnia ja Hertsegovinan kaupungit
Filippiinien lippu

Filippiinien lippu on Filippiinien kansallistunnus vaakunan, moton ja kansallislaulun ohella. 

Lippu on otettu käyttöön 16. elokuuta 1997. Lipun mittasuhteet ovat 1:2. Lipun on suunnitellut Filippiinien ensimmäinen presidentti Emilio Aguinaldo.

Lippu jakautuu kahteen yhtä suureen vaakaraitaan, joista ylempi on sininen ja alempi punainen. Tangon puoleisessa reunassa on valkoinen tasasivuinen kolmio. Kolmion sisään on kuvattu keltainen kahdeksansäteinen aurinko ja kolme keltaista viisisakaraista tähteä. 

Lipun sininen raita symboloi kunniaa ja isänmaallisuutta, punainen raita rohkeutta, valkoinen kolmio rauhaa ja puhtautta, tähdet maan kolmea pääaluetta (Luzon, Visayas, Mindanao) ja aurinko vapautta sekä kahdeksaa Espanjaa vastaan taistellutta maakuntaa (Batangas, Bulacan, Cavite, Laguna, Manila, Nueva Ecija, Pampanga ja Tarlac).

Filippiinien ollessa sodassa lippu käännetään siten, että punainen raita on ylinnä. Tätä ei esiinny missään muussa maailman lipussa.

Entisiä lippuja

Lähteet 

Valtioiden liput
Filippiinit
(89959) 2002 NT7

{{NÄKYVÄOTSIKKO: (89959) 2002 NT7}}
(89959) 2002 NT7 on LINEAR-projektin heinäkuussa 2002 havaitsema Maan lähelle tuleva asteroidi. Tutkijat ilmoittivat 1. helmikuuta 2019 sattuvan törmäyksen olevan mahdollinen, joskin äärimmäisen epätodennäköinen. Minimaaliseen uhkaan kuitenkin vaikuttavat asteroidin tiellä olevat ratamuutokset.

Lähteet
JPL Small-Body Database Browser: 89959 (2002 NT7) 
Numbered minor planets 

Apollo-asteroidit
Jonathan Goulet

Jonathan Goulet (s. 13. heinäkuuta 1979, Victoriaville, Quebec, Kanada) on kanadanranskalainen vapaaottelija (MMA), joka kuuluu tällä hetkellä Ultimate Fighting Championship organisaatioon, jossa hän ottelee välisarjassa. Goulet on 183 senttimetriä pitkä ja 77 kiloa painava.

Kanadalaiset vapaaottelijat
Kanadanranskalaiset
Vuonna 1979 syntyneet
Elävät henkilöt
Lothringenin herttuakunta

Lothringenin herttuakunta oli Pyhän saksalais-roomalaisen keisarikunnan herttuakunta vuoteen 1766 asti. Se sijaitsi Lothringenissa, joka nykyään on osa Ranskaa.

Lothringen oli alun perin osa Lotharingian kuningaskuntaa, joka syntyi vuonna 855, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lothar I:n mukaan. Lotharingia hävisi kartalta vuonna 870, kun se jaettiin kuningas Lothar II:n kuoleman jälkeen Meerssenin sopimuksella. 900-luvun alussa perustettiin Lothringenin herttuakunta, joka jaettiin kahtia 959 Ylä- ja Ala-Lothringenin herttuakunniksi. Ala-Lothringen lakkautettiin vuonna 1190, ja Ylä-Lothringenia ruvettiin kutsumaan yksinkertaisesti Lothringeniksi. Lothringenin herttuakuntaa hallitsi vuosina 1048–1431 Châtenois-suku ja vuosina 1473–1738 sen haara, Lothringen-suku.

Lothringenin herttuakunta oli alusta alkaen kiistakapula Ranskan ja Saksan välillä, mutta lopulta siitä tuli sadoiksi vuosiksi osa Pyhää saksalais-roomalaista keisarikuntaa. Ranska miehitti herttuakuntaa vuosina 1635–1648, 1670–1697 ja uudestaan Espanjan perimyssodan aikana. Puolan perimyssodan jälkeen Lothringenin hallitsijaksi tuli vuonna 1738 suurvaltojen sopimuksella entinen Puolan kuningas Stanisław Leszczyński, sillä Lothringen-suvun viimeinen herttua Frans III Stefan oli siirtynyt Itävallan Habsburgien perilliseksi. Leszczyńskin kuoltua vuonna 1766 herttuakunta liitettiin Ranskaan.

Ranskan historia
Pyhän saksalais-roomalaisen keisarikunnan osat
Eesti Energia

Eesti Energia AS on vuonna 1939 perustettu Viron valtion omistama energiayhtiö. Yhtiö harjoittaa sähkön ja lämmön tuotantoa, toimitusta, jakelua ja myyntiä, öljyliuskeen kaivamista ja eri energiajärjestelmien ylläpitoa. Pääasiallinen raaka-aine sähköntuotannossa on öljyliuske, jota kaivetaan Eesti Energian omistamissa kaivoksissa.

Eesti Energialla on sen täysin omistamien tytäryhtiöiden kautta toimintaa myös Latviassa, Liettuassa ja Suomessa. Lisäksi Eesti Energia toimii muun muassa Jordaniassa, jossa se on enemmistöosakkaana Jordanian öljyliuskevarantojen hyödyntämiseen tähtäävässä yhtiössä.

Vuonna 2018 yhtiö osti Nelja Energian, joka on Baltian maiden suurin tuulivoiman tuottaja.

Lähteet

Aiheesta muualla 
 Eesti Energia 

Virolaiset yritykset
Energiayhtiöt
Sääksmäen Sopu

Sääksmäen Sopu on vuonna 1960 perustettu valkeakoskelainen voimistelu- ja urheiluseura. Sen toimintamuotoja ovat hiihto, voimistelu, jalkapallo, futsal, kuntoliikunta, lentopallo ja yleisurheilu. Seuralla on yhteensä 408 jäsentä ja se kuuluu Suomen Työväen Urheiluliittoon ja Suomen Palloliittoon.

Jalkapallo

Sovun miesten jalkapallon edustusjoukkue pelaa kaudella 2020 Nelosta. Seura nousi Kolmoseen 2007 suoraan sijoittumalla Nelosessa lohkonsa toiseksi FC Vapsin jälkeen. Joukkuetta valmentavat Mika Haikonen sekä Jari ja Esa Heritty. 

Sopu on Koskenpoikien ja Pallo-Seppojen lisäksi kolmas valkeakoskelainen joukkue, joka pelasi jalkapallon Kolmosta kaudella 2008.

Lähteet

Aiheesta muualla 
 Jalkapallojoukkueen kotisivu

Suomalaiset urheilun yleisseurat
Valkeakosken urheilu
Sääksmäki
FC Ulvila

FC Ulvila ry (ent. Vanhankylän Alku) on 1914 perustettu ulvilalainen jalkapalloseura. Seuralla on vilkasta junioritoimintaa ikäluokissa 2010-2001. FC Ulvilalla on myös tyttöjoukkueita sekä harrastejoukkueita naisille sekä miehille.

FC Ulvila on järjestyksessään 32. jalkapallon sinettiseura. Seura on hyväksytty Olympiakomitean Tähtiseuraksi.

FC Ulvilan toiminta-ajatuksena on tarjota kaikille jalkapalloilusta kiinnostuneille mahdollisuus harrastaa lajia omien mahdollisuuksiensa ja kykyjensä mukaisesti Ulvilassa. Kaikki Pelaa –toimintamalli ja Fair Play –henki ovat toiminnan perustana. Seuran pyrkimyksenä on olla jalkapallon tuore ja vireä kilpailullinen kasvattajaseura.

Seuran kotikenttänä toimii Mynsterin kenttä.

Tietoja 

 perustettu v. 1914
 erikoistui jalkapalloiluun 1990-luvulla
 Suomen Palloliiton Länsi-Suomen piirin 26. suurin jalkapalloseura
 Kaikki Pelaa -ohjelma ollut käytössä v. 1999 lähtien
 12 joukkuetta, 291 pelaajaa (31.12.2017)
 sai Nuori Suomi –sinetin 13.11.2004
 Hyväksyttiin Tähtiseuraksi 05/2018

Lähteet

Aiheesta muualla

 Seuran kotisivut

Suomalaiset jalkapalloseurat
Ulvila
Vuonna 1914 perustetut urheiluseurat
Ruosniemen Visa

Ruosniemen Visa on vuonna 1923 perustettu urheiluseura Porin Ruosniemestä.

Seuran miesten jalkapallon edustusjoukkue pelaa kaudella 2018 Kutosessa.

Lähteet  

Suomalaiset jalkapalloseurat
Porilaiset urheiluseurat
Vuonna 1923 perustetut urheiluseurat
William Callaway

William Callaway on yhdysvaltalainen ääninäyttelijä, joka työskenteli urallaan useimmiten Hanna-Barberan tuottamissa animaatiosarjoissa. Hänen tunnetuimmaksi rooliksi jäi 1970-luvun Superystävät-animaatiosarjan myötä sarjakuvasankari Vesimies. Callaway toimi myös 1980-luvulla Lucky Luken, sekä Smurffeissa Kömpelösmurffin ja Maalarismurffin ääninä ja teki useimmiten 1990-luvulla enimmäkseen sivuääniä animaatioihin.

Callaway teki ääniroolien ohella myös näytelmärooleja 1970-luvulla televisiosarjoihin, jotka olivat useimmiten cameorooleja.

Filmografia
 Cattanooga Cats (1969–1971)
 Superystävät (1978)
 The World's Greatest SuperFriends (1979)
 Richie Rich (1980)
 Smurffit (1981–1989)
 Spider-Man and His Amazing Friends (1982)
 Lucky Luke (1983–1984)
 Challenge of the GoBots (1984)
 The Super Powers Team: Galactic Guardians (1985)
 My Little Pony and Friends
 Action Force (1986)
 Defenders of the Earth (1986–1987)
 Action Force: The Movie (1987)
 Tom & Jerry Kids (1990)
 Varjoankka (1991)
 ProStars (1991)
 Mestarietsivä Lurppa (1993–1994)
 Bonkers (1993)
 Nokkapokka (1996)

Aiheesta muualla
 TV.com  
 Voice Chasers  
 Callaway TGMD Talent Agencyn sivustolla 

Yhdysvaltalaiset ääninäyttelijät
Syntymävuosi puuttuu
Elävät henkilöt
Tinnitus Sanctus


Tinnitus Sanctus on saksalaisen metalliyhtyeen Edguyn kahdeksas studioalbumi. Albumin julkaisi vuoden 2008 marraskuussa levy-yhtiö Nuclear Blast.

Kappaleet

Standardipainos

Limited Edition CD2: Live in Los Angeles

Kokoonpano 
 Tobias Sammet – laulu
 Jens Ludwig – kitara
 Dirk Sauer – kitara
 Tobias "Eggi" Exxel – basso
 Felix Bohnke – rummut

Arvostelut 
 Allmusic: 
 Blabbermouth: 7/10
 Imperiumi.net: 
 PopMatters: 
 Soundi:

Lähteet 

Edguyn albumit
Vuoden 2008 albumit
Minna Harjuniemi

Minna Harjuniemi on suomalainen teatteriohjaaja.

Harjuniemi valmistui teatteritaiteen maisteriksi Teatterikorkeakoulusta vuonna 2002. Hän toimi vuosina 2002–2004 Ylioppilasteatterin taiteellisena johtajana yhdessä Aune Kallisen kanssa. Nykyään hän on ohjaajantyön lehtori Taideyliopiston Teatterikorkeakoulussa.

Ohjauksia 
 Peripetia (Suomenlinnan Myllysali, 2007)
 Giant Leap for Mankind (Circus Maximus, Vaihtolava, 2007)
 Hamartia (Helsingin Taiteellinen Teatteri, Suomenlinnan Myllysali, 2006)
 Lex Mania (Ylioppilasteatteri, 2004)
 Vulgaria (Ylioppilasteatteri, 2003)
 Deus Ex Machina (Ylioppilasteatteri, 2003)
 Che-ooppera (Ylioppilasteatteri, 2002)

Lähteet

Viitteet 

Suomalaiset teatteriohjaajat
Syntymävuosi puuttuu
Elävät henkilöt
Porkkanakärpänen

Porkkanakärpänen (Psila rosae eli Chamaepsila rosae) on porkkanassa tuhoja aiheuttava aikuisena 4–6 millin kokoinen kiiltävänmusta kärpäslaji, jolla on keltaiset jalat ja punaruskeat silmät. Toukkana se on kellertävänvalkoinen ja jalaton pituudeltaan noin 8–10 mm. Porkkanakärpänen aiheuttaa tuhoja porkkanapenkeissä keskikesällä. Porkkanakärpänen luokitellaan tuhohyönteiseksi, ja sen lennoista varoitetaan internetissä. Kärpästä voidaan torjua erilaisilla myrkyillä, mikäli niitä kertyy pyydykseen enemmän kuin viisi viikossa. Porkkanakärpäsen aiheuttamia tuhoja voi vähentää viljelykierrolla vaihtamalla kasvupaikkaa.

Maakiitäjäiset (Carabidae) saalistavat porkkanakärpäsen munia. Porkkanakärpäsen loisia ovat ainakin Aleochara sparsa, Basalys tritoma, Chorebus gracilis, Kleidotoma nigra, Kleidotoma psiloides ja Loxotropa tritoma.

Porkkanakärpänen aiheuttaa tuhoa porkkanan lisäksi sellerille, palsternakalle, fenkolille, maustekirvelille, kuminalle, tillille ja persiljalle.

Lähteet

Aiheesta muualla 
Laji.fi: Chamaepsila rosae
Ötökkätieto: Porkkanakärpänen (Psila rosae)
Maa- ja elintarviketalouden tutkimuskeskus (MTT): Porkkanakärpänen (Psila rosae)
MTT:n porkkanakärpäsennuste
ITIS: Porkkanakärpänen (Psila rosae) 
UniProt: Taxonomy -  Chamaepsila rosae (Carrot rust fly) (Psila rosae) 
Plantwise: Carrot root fly (Psila rosae) 
Pherobase: Semiochemicals of Psila rosae, the Carrot fly 

Kärpäset
Porkkanan tuhohyönteiset
Huonekärpänen

Huonekärpänen (Musca domestica) on yleinen noin senttimetrin kokoinen sisätiloissa viihtyvä kärpäslaji. Se pilaa ulostuksillaan ruokia ja viihtyy pilaantuvien jätteiden äärellä. Huonekärpänen on aikaisemmin ollut pahamaineinen tautien levittäjä. Kärpäsellä on suuret, lähes koko pään peittävät silmät, joten sitä on vaikea saada kiinni. Kärpänen munii mielellään pilaantuvaan jätteeseen, esimerkiksi huonosti hoidettuihin komposteihin ja käymälöihin. Kärpäsen elinikä on 2–4 viikkoa.

Kärpäsen paino on noin 12 milligrammaa ja suurin lentonopeus 7,2 kilometriä tunnissa.

Huonekärpäsen saalistajia ovat ainakin: tunkiotylppö (Carcinops pumilio), Dendrophilus xavieria, Ophyra aenescens, Glyptholapsis confusa ja Macrocheles muscaedomesticae.

Lähteet

Aiheesta muualla 
Laji.fi: Musca domestica 
Hyonteismaailma.fi - Huonekärpänen Oy Transmeri Ab
ITIS: Musca domestica 
Pherobase: Semiochemicals of Musca domestica, the House fly 

Kärpäset
Tuhohyönteiset
Mustamuurahainen

Mustamuurahainen (Formica fusca) on nimensä mukaisesti ruumiiltaan kokonaan ruskeanmusta muurahaislaji, jonka sääret ovat vaaleanruskeat. Työläisen koko on 4,5–7 millimetriä.

Mustamuurahainen muistuttaa ulkonäöltään pihamauriaista eli sokerimuurahaista. Mustamuurahainen saattaa pesiä esimerkiksi kannon sisässä, ja kesäisin näkee runsaasti lentäviä mustamuurahaisia, jotka ovat lähteneet pesistä häälennoille.

Mustamuurahainen saattaa joskus tehdä tuhoja puutarhoissa.

Vuonna 2015 julkaistussa tutkimuksessa havaittiin mustamuurahaisten muuttavan ruokailutapojaan sienitaudille altistuttuaan. Ne lisäävät ruokavalioonsa reaktiivista happiradikaalia vetyperoksidia sisältäviä aineita, kuten vaurioituneet kasvit, muut hyönteiset ja raadot. Ravinnon muutos paransi tappavasta sienitaudista selviämisen todennäköisyyttä 20 prosenttia.

Pihamauriaisen ja mustamuurahaisen erot 
Pihamauriainen (Lasius niger) ja mustamuurahainen (Formica fusca) ovat hyvin samanlaisia, mutta pihamauriaisen erot mustamuurahaiseen ovat:
 Mustamuurahainen on hieman isompi
 Pihamauriainen liikkuu hillitymmin eikä säntäile kuin Formica-suvun muurahaiset
 Mustamuurahainen ei viihdy sisätiloissa

Lähteet

Aiheesta muualla 
 Laji.fi: Mustamuurahainen (Formica fusca)
 Ötökkätieto: Mustamuurahainen (Formica fusca)
 iNaturalist: Mustamuurahainen (Formica fusca)
 ITIS: Mustamuurahainen (Formica fusca) 
 Iowa State University, Bug Guide: Species Formica fusca 
 Global Biodiversity Information Facility (GBIF): Formica fusca 
 Centre for Agriculture and Biosciences International (CABI): Formica fusca (silky ant) 
 Pherobase: Semiochemicals of Formica fusca 

Muurahaiset
Sappitatti

Sappitatti (Tylopilus felleus) on yksi tattilajeista. Se on myrkytön, mutta niin pahanmakuinen, ettei sitä juuri käytetä ravinnoksi. Se muistuttaa ulkonäöltään huomattavasti herkkutattia (Boletus edulis).

Koko ja ulkonäkö 
Sappitatin lakki on väriltään ruskea ja kiilloton. Sen muoto on nuorella sienellä puolipallomainen, mutta vanhemmiten se laajenee ja saavuttaa noin 15 sentin halkaisijan. Lakin pinta halkeilee monesti sienen kasvaessa. Tatin pillit ovat nuoressa itiöemässä valkoiset, mutta ne muuttuvat sienen vanhetessa tai kosketuksesta vaalean punertaviksi. Pillikerros pursuaa näkyville sienen pintakelmun reunan yli. Sienen jalka on suunnilleen lakin värinen. Se hoikistuu sienen kasvaessa, mutta tyveltään se usein säilyy turvonneena. Jalan yläosan verkkokuvio on sen pohjaväriä tummempi.

Samankaltaiset lajit 

Sappitatti muistuttaa ulkonäöltään herkkutattia ja jopa kasvaa niiden kanssa samanlaisilla kasvupaikoilla. Näkyvä ero on kuitenkin tattilajien jalassa: sappitatilla on jalassa selvä tumma verkkokuvio, kun taas herkkutatin verkkokuvio on vaalea. Herkkutatin pillit puolestaan muuttuvat vanhemmiten punertavan sijaan kellertäviksi.

Kasvuaika ja -paikka 
Sappitatin itiöemiä esiintyy kesäkuusta aina syyskuun lopulle. Toisin kuin monet muut tattilajit, sappitatti ei ole sienijuurinen, vaan se on lahottajasieni. Siksi sen kasvupaikkoja ovat usein esimerkiksi vanhat kannot ja muurahaispesät.

Käyttö ravinnoksi 
Sappitattia pidetään voimakkaan sappea muistuttavan makunsa tähden ruoaksi kelpaamattomana, sillä yksikin pala sitä saattaa pilata sieniruoan maun kokonaan. Erittäin pahasta maustaan huolimatta se on kuitenkin myrkytön.

Lähteet

Aiheesta muualla 
 Pinkka, Lajituntemuksen oppimisympäristö: Sappitatti (Tylopilus felleus)
 Luontonetti: Sappitatti (Tylopilus felleus)

Boletaceae
Myrkkyrisakas

Myrkkyrisakas (Inocybe erubescens) on kalkkimailla viihtyvä myrkyllinen risakaslaji. Sen lakki on 3–8 senttimetriä leveä ja yläpinnalta valkoinen tai punertava. Jalka on lakin värinen ja 5–12 senttimetriä pitkä. Heltat ovat melko tiheät. Malto on valkoista tai punertavaa. Sienen haju on ummehtunut tai imelän maanhajuinen. Laji on Suomessa harvinainen. Se kasvaa aivan eteläisimmässä Suomessa kesäkuusta heinäkuuhun kalkkimailla, lehdoissa, puistoissa ja mullalla. Laji on luokiteltu Suomessa vaarantuneeksi.

Lähteet

Aiheesta muualla 
 Laji.fi: Myrkkyrisakas

Risakkaat
Myrkkysienet
Suippurisakas

Suippurisakas (Inocybe rimosa vanh. Inocybe fastigiata) on myrkyllinen risakkaisiin kuuluva sienilaji. Sen tunnistaa suiposta ja vanhemmiten risaikseksi käyvästä lakista. Lakki on väriltään oljenkeltainen tai kellanruskea ja  leveydeltään 3–7 senttimetriä. Heltat ovat melko tiheitä ja kellertäviä, mutta vanhemmiten ruskeanharmaita. Jalka on 4–8 senttimetriä pitkä ja lakkia vaaleampi. Itiöpöly on ruskeaa ja haju on spermaattinen. Suippurisakas on myrkyllinen, mutta myrkkyrisakas on sitä myrkyllisempi. Suippurisakasta tavataan yleisenä koko Suomessa. Se kasvaa lehdoissa, puistoissa ja pihoilla. Laji on luokiteltu Suomessa elinvoimaiseksi.

Lähteet

Aiheesta muualla 
 Laji.fi: Suippurisakas
 LuontoPortti: Suippurisakas

Risakkaat
Myrkkysienet
Pisamavalmuska

Pisamavalmuska (Tricholoma pessundatum) on pahoinvointia aiheuttava myrkkysienilaji. Lajin tuoksu on miellyttävä, se näyttää syötävältä, jalka on valkoinen, samoin heltat. Sienen lakki on väriltään punaruskea. Laji kasvaa hiekkamailla, mäntykankailla ja kalliomaastossa. Laji muistuttaa jonkin verran suosittua männyntuoksuvalmuskaa eli matsutakea, joka kasvaa samoilla paikoilla. Ruskeita valmuskoja onkin edellistä lukuun ottamatta syytä välttää.

Lähteet

Valmuskat
Myrkkysienet
Kitkerälahokka

Kitkerälahokka (Hypholoma fasciculare) on kuusilahokkaa (Hypholoma capnoides) muistuttava kantosienilaji, joka on kuitenkin myrkyllinen. Kitkerälahokka aiheuttaa pahoinvointioireita. Lajin tunnistaa kellertävistä heltoista, jotka muuttuvat violetinharmaiksi. Laji kasvaa Suomessa lähinnä maan eteläosassa. Se tuoksuu epämiellyttävältä ja sen maku on polttavan sapenkarvas. Kitkerälahokan kasvupaikkoina ovat kannot. Muita pahoinvointia aiheuttavia kantosieniä ovat punalahokka ja pörhösuomuhelokka.

Lähteet

Aiheesta muualla 
 Laji.fi: Kirkerälahokka (Hypholoma fasciculare)
Pinkka, Lajituntemuksen oppimisympäristö: Kitlerälahokka (Hypholoma fasciculare)
Luontoportti: Kitkerälahokka (Hypholoma fasciculare)
Ruokavirasto: Kitkerälahokka (Hypholoma fasciculare)
MushroomExpert: Hypholoma fasciculare 

Lahokat
Myrkkysienet
Lúcia dos Santos

Lúcia de Jesus Rosa Santos (28. maaliskuuta 1907 – 13. helmikuuta 2005) oli portugalilainen karmeliittanunna. Hän oli yksi lapsista, jotka kohtasivat Fatiman Neitsyt Marian vuonna 1917.

Ilmestystä myös todistamassa olleet Santosin serkut Jacinta ja Francisco Marto kuolivat vuosina 1919 ja 1920 espanjantautiin.

Santos kuoli 97-vuotiaana asuttuaan samassa portugalilaisessa luostarissa Coimbrassa vuodesta 1948. Hänestä oli tullut vanhuudessaan kuurosokea.

Lähteet 

Kristityt nunnat
Portugalilaiset henkilöt
Vuonna 1907 syntyneet
Vuonna 2005 kuolleet
Joël Lautier

Joël Lautier (s. 12. huhtikuuta 1973) on ranskalainen shakin suurmestari. Lautier on yksi Ranskan vahvimmista pelaajista. Hän voitti nuorten maailmanmestaruuden 1988 Adelaidessa (tiebreakilla) ja hän on voittanut Ranskan mestaruuden vuosina 2004 ja 2005. Hän on myös yksi ACP:n ( (www.chess-players.org)) perustajista. Hän on ollut organisaation presidentti vuosina 2004–2005. Hän on yksi kolmesta pelaajasta (Ivantšukin ja Pjotr Svidlerin ohella), jotka ovat voittaneet jokaisen maailmanmestarin vuodesta 1975 lähtien (Anatoli Karpov, Garri Kasparov, Vladimir Kramnik, Aleksandr Halifman, Viswanathan Anand, Ruslan Ponomariov, Rustam Kasymdžanov ja Veselin Topalov).

Shakin suurmestarit
Ranskalaiset shakinpelaajat
Vuonna 1973 syntyneet
Elävät henkilöt
Retikkavalmuska

Retikkavalmuska (Tricholoma album) on valkoinen, pahanmakuinen valmuskalaji, joka muistuttaa syötävää viiruvalmuskaa. Se kasvaa lähinnä lehdoissa syksyisin. Lähilajeja ovat suopavalmuska ja viiruvalmuska. Sieni haisee voimakkaasti retikalle ja sen jalka ruskettuu kosketettaessa. Maku on aluksi karvas, sittemmin polttavan kirpeä.

Lähteet 

Valmuskat
Rikkivalmuska

Rikkivalmuska (Tricholoma sulphureum) on kokonaan keltainen, lievästi myrkyllinen valmuskalaji. Lajin tunnistaa kuitenkin ennen kaikkea pistävästä kaasunhajusta. Se on huomattavan harvahelttainen.
Itiöemä kasvaa elo-lokakuussa lehtomaisissa metsissä tammen ja pähkinäpensaan seurassa. Syötynä laji ärsyttää ruoansulatuskanavaa ja aiheuttaa pahoinvointia..

Lähteet

Valmuskat
Myrkkysienet
Merano

Meran (, , ladiniksi Maran) on kaupunki Etelä-Tirolin maakunnassa lähellä Itävallan rajaa Pohjois-Italiassa Adigejoen laaksossa.

Kaupungissa harjoitetaan viininvalmistusta ja kemianteollisuutta. Se on suosittua parantola- ja lomaseutua. Siellä on nähtävyyksinä goottilainen Pyhän Nikolauksen kirkko, joka on rakennettu 1300–1400-luvulla. Lisäksi siellä on linnoja.

Meranin pinta-ala on 26,34 km2. Kaupungissa asui vuoden 2021 alussa 40 900 asukasta. Vuoden 2011 väestönlaskennan mukaan 50,47 % kaupungin väestöstä puhui äidinkielenään saksaa, 49,06 % italiaa ja 0,47 % ladinia. Salzburg on Meranin ystävyyskaupunki.

Terroristien koulutuskeskus
Marraskuussa 2015 Italian poliisi toteutti terrorismin vastaisen operaation, jossa hajotettiin Meranossa toiminut Rawti Shax -nimisen terroristijärjestön koulutuskeskus. Järjestö tunnetaan myös nimellä Didi Nwe eli uusi kurssi. Sen johtajana toimi Faraj Ahmad Najmuddin, alias Mullah Krekar, joka on Norjasta turvapaikan saanut irakilainen.

Lähteet

Aiheesta muualla

Meranin verkkosivut 
Meranin matkailuun keskittyneet verkkosivut 

Trentino-Etelä-Tirolin kaupungit
Etelä-Tirolin kunnat
Electric Wizard (albumi)

Electric Wizard on samannimisen dorsetilaisen doom metal -yhtyeen debyyttialbumi, joka julkaistiin vuonna 1995. Albumi on tyyliltään perinteistä doom metalia, jossa on mukana hieman stoner -elemettejä.

Kappaleet

Kokoonpano 
 Justin Oborn – laulu, kitara
 Tim Bagshaw – basso
 Mark Greening – rummut

Arviot 
 Allmusic:

Lähteet 

Vuoden 1995 esikoisalbumit
Electric Wizardin albumit
Kangaskeltavalmuska

Kangaskeltavalmuska (Tricholoma equestre) on keltainen hiekkaisilla mäntykankailla viihtyvä valmuskalaji. Se oli aiemmin herkullisen ruokasienen maineessa, mutta sittemmin se on todettu myrkylliseksi.

Ulkonäkö
Kangaskeltavalmuska on keskikokoinen tai suurehko helttasieni. Sen lakki on laakea ja keskuskohoumallinen, pohjaväriltään keltainen ja heikosti ruskeasuomuinen. Lakin pinta on kosteana tahmea, kuivana kiiltävä. Heltat ovat kirkkaan keltaiset. Jalka on tasapaksu, keltainen ja renkaaton. Malto on paksua ja kiinteää, valkoista tai kellertävää. Tuoksu on jauhomainen.

Kasvuaika ja -paikka
Kangaskeltavalmuska kasvaa elokuusta lokakuuhun yleisenä koko Suomessa. Sitä tavataan kuivilla hiekkapohjaisilla mäntykankailla ja kalliomänniköissä, kuivahkoissa kangasmetsissä ja dyyneillä.

Myrkyllisyys ja käyttö ravintona
Kangaskeltavalmuska on miedosti jauhonmakuinen sieni, jota on ennen pidetty herkullisena ruokasienenä, mutta nykyisin sitä pidetään myrkyllisenä. Sienen on todettu sisältävän vaarallisia toksiineja, jotka voivat vahingoittaa pysyvästi munuaisia. 1990-luvulla Ranskassa raportoitiin peräti 12 usean perättäisen keltavalmuska-aterian nauttimisesta johtuvaa myrkytystapausta, joista kolme on johtanut jopa kuolemaan tehohoidosta huolimatta. Myrkytysoireet ilmenivät noin 1-3 vuorokauden kuluttua viimeisen sieniaterian nauttimisesta väsymyksenä ja lihasoireina. Muutaman päivän kuluessa oireet pahenivat ja lihasoireiden lisäksi ilmeni pahoinvointia, virtsan tummuutta, kasvojen punoitusta ja hikoilua tai hengityksen kiihtymistä. Myrkytyksestä toipuneiden potilaiden oireet helpottuivat parissa viikossa, mutta lihasoireita jatkui vielä useamman viikon ajan. Kolmen potilaan tila heikkeni ja myrkytys aiheutti hengenahdistusta, sydänoireita ja kuumetta, joita seurasi lopulta munuaisten romahtaminen ja kuolema tehohoidosta huolimatta.

Kangaskeltavalmuskasta aiheutuneen myrkytysmekanismin on todettu olevan lihassolumyrkytys, rabdomyolyysi, jossa lihassolut vaurioituvat ja hajoavat, minkä seurauksena hajoamistuotteita kertyy munuaisiin ja munuaiset tukkeutuvat. Tarkemmissa hiirikokeissa, joissa on käytetty useita tunnettuja sienilajeja, ei keltavalmuskoiden toksisuudessa kuitenkaan ole todettu eroja muihin sieniin verrattuna.

Samankaltaisia lajeja
Vanha lajinnimi keltavalmuska (T. flavovirens) näyttää ainakin Suomessa poistuneen käytöstä ja tilalle ovat tulleet kangaskeltavalmuska T. equestre ja sekä sitä aiemmin satoa työntävät ja hoikemmat lehtokeltavalmuska (T. frondosae) ja kalvaskeltavalmuska (T. ulvinenii).

Kangaskeltavalmuska muistuttaa syötäväksi kelpaamattomia kitkeränmakuisia rikkivalmuskaa ja äikävalmuskaa.

Lähteet

Aiheesta muualla 
Pinkka - Lajintuntemuksen oppimisympäristö: Keltavalmuskat 

Myrkkysienet
Valmuskat
Suomalaiset ruokasienet